
	Comisia pentru buget, finanţe şi bănci
	
	Bucureşti,        

Nr. 22/313/12.03.09


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.49/2008 pentru modificarea şi completarea Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu care comisia noastră a fost sesizată în fond cu adresa Biroului Permanent nr. PL.x 435  din 23 iunie 2008.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/313/12.03.09


RAPORT

asupra proiectului de Lege privind aprobarea Ordonanţei de urgenţă a Guvernului nr.49/2008 pentru modificarea şi completarea Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome 
     
     Cu adresa nr.PL.x  435  din 23 iunie 2008, Biroul Permanent conform art.95 şi 115 din Regulamentul Camerei Deputaţilor, republicat, a sesizat,  spre dezbatere, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.49/2008 pentru modificarea şi completarea Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome . 
          La întocmirea raportului s-au avut în vedere avizele Consiliului Legislativ, al Comisiei juridică, de disciplină şi imunităţi şi al Comisiei pentru politică economică, reformă şi privatizare.
                          Prezentul proiect de Lege are ca obiect de reglementare aprobarea Ordonanţei de urgenţă a Guvernului nr.49/2008 pentru modificarea şi completarea Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, aprobată cu modificări prin Legea nr. 769/2001, cu modificările şi completările ulterioare.
· 

Ordonanţa creează cadrul legal prin care:

· se exceptează instituţiile de credit cu capital integral sau majoritar de stat de la aplicarea dispoziţiilor art.1 alin.(1) lit.f) din Ordonanţa nr.64/2001, astfel încât cu sumele care ar fi fost vărsate ca dividende la bugetul de stat să se majoreze capitalul acestora;

· instituţiile de credit cu capital integral sau majoritar de stat  îşi pot majora capitalul social prin utilizarea profitului net al societăţii pe o perioadă de cel mult 5 ani consecutiv; 
· societăţile naţionale, companiile naţionale şi societăţile comerciale cu capital integral sau majoritar de stat au obligaţia de a vira dividendele la instituţia publică implicată, definită potrivit art.3 lit.g) din Ordonanţa de urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, în termenul prevăzut de Legea nr.31/1990 privind societăţile comerciale, republicată, cu modificările şi completările ulterioare, dacă prin legi speciale ne se prevede altfel. 
                 Proiectul de Lege face parte din categoria legilor ordinare, potrivit art. 76 din Constituţia României, republicată.
            La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache, secretar de stat în Ministerul Finanţelor Publice.

            La lucrările comisiei au participat  28 deputaţi, din totalul de 30 membri ai comisiei.

            Raportul comisiei a fost adoptat cu unanimitate de voturi. 

            Proiectul de Lege a fost adoptat de Senat în şedinţa din data de 17 iunie 2008.

            Proiectul de lege, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
                 In urma dezbaterii proiectului de Lege privind aprobarea Ordonanţei de urgenţă a Guvernului nr.49/2008 pentru modificarea şi completarea Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome , în şedinţa din data de  10 februarie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


   Consilier parlamentar:

Rosu Gica       

